Paġna Dan l-avviż jikkonċerna l-impriżi li ġejjin: EXOR takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll esklussiv ta' GEDI Il-konċentrazzjoni hija mwettqa permezz ta' xiri ta' ishma. EXOR: kumpanija azzjonarja b'investimenti f'diversi setturi (manifattura tal-karozzi, produzzjoni ta' vetturi kummerċjali użat għall-agrikoltura, ir-riassikurazzjoni u l-futbol professjonali), GEDI: pubblikazzjonijiet, komunikazzjoni diġitali, riklami, radju u televiżjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-Każ M.9705— EXOR/GEDI Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Iż-żona ġeografika hija emendata kif ġej: L-istadji kollha tal-proċess tal-produzzjoni (...) jridu jsiru fiż-żona ġeografika li l-perimetru tagħha jinkludi t-territorju tal-muniċipalitajiet li ġejjin, abbażi tal-kodiċi ġeografiku uffiċjali tal-2018: Il-mapep li jirrappreżentaw iż-żona ġeografika huma disponibbli fuq is-sit web tal-Institut national de l'origine et de la qualité. L-istadji kollha tal-proċess tal-produzzjoni tal-inbejjed li huma eliġibbli għall-indikazzjoni 'gamay' iridu jsiru fiż-żona ġeografika li l-perimetru tagħha jinkludi t-territorju tal-muniċipalitajiet li ġejjin, abbażi tal-kodiċi ġeografiku uffiċjali tal-2018: id-département ta' Maine-et-Loire: Allonnes, Angers, Aubigné-sur-Layon, Beaulieu-sur-Layon, Bellevigne-en-Layon (dawk li qabel kienu territorji tal-muniċipalitajiet delegati ta' Champ-sur-Layon, Faveraye-Mâchelles, Faye-d'Anjou, Rablay-sur-Layon u Thouarcé), Blaison-Saint-Sulpice (dawk li qabel kienu territorji tal-muniċipalitajiet delegati ta' Blaison-Gohier u Saint-Sulpice), Bouchemaine, Brain-sur-Allonnes, Brissac Loire Aubance (dawk li qabel kienu territorji tal-muniċipalitajiet delegati ta' Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire u Vauchrétien), Cernusson, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (dawk li qabel kienu territorji tal-muniċipalitajiet delegati ta' Chanzeaux, La Jumellière u Valanjou), Cléré-sur-Layon, Denée, Dénezé-sous-Doué, Doué-en-Anjou (dawk li qabel kienu territorji tal-muniċipalitajiet delegati ta' Brigné, Concourson-sur-Layon, Doué-la-Fontaine, Forges, Montfort, Saint-Georges-sur-Layon u les Verchers-sur-Layon), Les Garennes sur Loire (dawk li qabel kienu territorji tal-muniċipalitajiet delegati ta' Juigné-sur-Loire u Saint-Jean-des-Mauvrets), Gennes-Val-de-Loire (dawk li qabel kienu territorji tal-muniċipalitajiet delegati ta' Chênehutte-Trèves-Cunault, Gennes, Grézillé, Saint-Georges-des-Sept-Voies u Le Thoureil), Huillé, Ingrandes-Le Fresne sur Loire (dak li qabel kien territorju tal-muniċipalità delegata ta' Ingrandes), Jarzé Villages (dak li qabel kien territorju tal-muniċipalità delegata ta' Lué-en-Baugeois), Louresse-Rochemenier, Lys-Haut-Layon (dawk li qabel kienu territorji tal-muniċipalitajiet delegati ta' Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont u Vihiers), Mauges-sur-Loire (dawk li qabel kienu territorji tal-muniċipalitajiet delegati ta' La Chapelle-Saint-Florent, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine u Saint-Laurent-du-Mottay), Mazé-Milon (dak li qabel kien territorju tal-muniċipalità delegata ta' Fontaine-Milon), Montilliers, Mozé-sur-Louet, Mûrs-Erigné, Orée d'Anjou (dawk li qabel kienu territorji tal-muniċipalitajiet delegati ta' Bouzillé, Champtoceaux, Drain, Landemont, Liré, La Varenne), Passavant-sur-Layon, La Possonnière, Rochefort-sur-Loire, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Macaire-du-Bois, Saint-Melaine-sur-Aubance, Savennières, Soulaines-sur-Aubance, Terranjou (dawk li qabel kienu territorji tal-muniċipalitajiet delegati ta' Chavagnes, Martigné-Briand u Notre-Dame-d'Allençon), Tuffalun (dawk li qabel kienu territorji tal-muniċipalitajiet delegati ta' Ambillou-Château, Louerre u Noyant-la-Plaine), Val-du-Layon (dawk li qabel kienu territorji tal-muniċipalitajiet delegati ta' Saint-Aubin-de-Luigné u Saint-Lambert-du-Lattay), Varennes-sur-Loire, Villevêque ; Il-mapep li jirrappreżentaw iż-żona ġeografika huma disponibbli fuq is-sit web tal-Institut national de l'origine et de la qualité. " Emenda editorjali: il-lista l-ġdida tal-entitajiet amministrattivi tqis il-fużjonijiet jew bidliet oħra fiż-żoni amministrattivi li seħħew minn meta ġiet approvata l-Ispeċifikazzjoni tal-Prodott. Għal aktar ċertezza legali, din ġiet elenkata skont il-verżjoni fis-seħħ tal-kodiċi ġeografiku uffiċjali, ippubblikat kull sena mill-INSEE. Il-perimetru taż-żona ġeografika baqa' strettament l-istess. Fl-aħħar nett, biex il-pubbliku jkun infurmat aħjar, issir referenza għad-disponibbiltà fuq is-sit web tal-INAO, ta' mapep li jirrappreżentaw iż-żona ġeografika. Għalhekk il-punt 6 tad-Dokument Uniku dwar iż-żona ġeografika ġie emendat kif xieraq. Fil-Kapitolu 1(IV)(2) tal-Ispeċifikazzjoni tal-Prodott, wara l-kliem "5 ta' Settembru 2007", ġie miżjud il-kliem "u tad-19 ta' Jannar 2017". Din l-emenda għandha l-għan li żżid id-data ta' approvazzjoni mill-awtorità nazzjonali kompetenti ta' emenda taż-żona tal-irqajja' demarkata fiż-żona ġeografika ta' produzzjoni. Id-demarkazzjoni tal-irqajja' ta' art tikkonsisti fl-identifikazzjoni ta' dawk l-irqajja' ta' art fiż-żona ġeografika tal-produzzjoni li huma tajbin għall-produzzjoni tad-Denominazzjoni ta' Oriġini Protetta kkonċernata. Fil-Kapitolu I(IV)(2) tal-Ispeċifikazzjoni tal-Prodott, il-kliem "4 ta' Settembru 1996" ġie ssostitwit bil-kliem "l-4 u l-5 ta' Settembru 1996". Din l-emenda hija korrezzjoni tad-data tal-awtorità nazzjonali li fiha ġiet approvata ż-żona tal-irqajja' demarkata. Id-Dokument Uniku mhuwiex affettwat minn din il-bidla. Fil-punt IV(3) tal-Kapitolu 1, il-lista tal-muniċipalitajiet hija ssostitwita b'dan li ġej: id-département ta' Maine-et-Loire: Orée d'Anjou (dak li qabel kien territorju tal-muniċipalità delegata ta' Saint-Laurent-des-Autels), Saint-Martin-du-Fouilloux. Fil-każ tad-denominazzjoni "gamay", il-lista tal-muniċipalitajiet hija ssostitwita b'dan li ġej: Dan jippermetti li jitqiesu l-fużjonijiet differenti tal-muniċipalitajiet li seħħew mill-aħħar verżjoni tal-Ispeċifikazzjoni tal-Prodott. Il-perimetru taż-żona fil-viċinanza immedjata baqa' strettament l-istess. Għalhekk il-punt 9 tad-Dokument Uniku dwar ir-rekwiżiti addizzjonali ġie emendat kif xieraq. Fil-punt VI(2) tal-Kapitolu 1, ġie miżjud : "Tapit ta' ħaxix ikkontrollat, spontanju jew miżrugħ, huwa obbligatorju bejn ir-ringieli; fl-assenza ta' dan it-tapit ta' ħaxix, l-operatur għandu jaħrat il-ħamrija sabiex jiżgura l-kontroll tal-ħaxix spontanju jew biex jiġġustifika l-użu ta' prodotti bijoloġiċi ta' kontroll approvati mill-awtoritajiet pubbliċi fil-vitikultura. F'każ li jintużaw erbiċidi bijoloġiċi ta' kontroll fuq roqgħa art, l-użu ta' erbiċidi oħra għandu jiġi pprojbit. " Din l-emenda takkumpanja l-iżvilupp attwali tal-prattiki tal-operaturi favur l-agroekoloġija fil-vinja kollha ta' Anjou. Din tirrifletti l-kunsiderazzjoni dejjem tikber tat-tħassib ambjentali fil-metodi tekniċi. Peress li tippromwovi l-preżenza ta' tapit ta' ħaxix jew l-użu ta' tnaqqija mekkanika jew l-użu ta' prodotti bijoloġiċi ta' kontroll, din twassal għal tnaqqis fl-użu ta' erbiċidi kimiċi. Dan it-tnaqqis fl-erbiċidi għandu jsaħħaħ il-protezzjoni tal-ħamrija tal-inbid u jippreżerva l-karatteristiċi naturali tagħha (il-fertilità, il-bijodiversità, il-bijotrattament), li jikkontribwixxi għall-kwalità u għall-awtentiċità tal-inbejjed u jsaħħaħ il-kunċett ta' żona lokali. Id-Dokument Uniku mhuwiex affettwat minn din il-bidla. Fil-punt VII(1) tal-Kapitolu 1, tħassret is-sentenza "Id-data tal-bidu tal-ħsad hija stabbilita skont id-dispożizzjonijiet tal-Artikolu D. 645-6 tal-kodiċi rurali u tas-sajd marittimu. ". L-istabbiliment ta' data tal-bidu tal-ħsad illum il-ġurnata ma għadux meħtieġ, peress li l-operaturi issa għandhom firxa wiesgħa ta' għodod li jippermettulhom jevalwaw il-maturità tal-għeneb bl-aktar mod preċiż possibbli. Kull operatur għandu għadd ta' apparat u tagħmir, kemm personali kif ukoll kollettivi, li jagħmilha possibbli li tiġi ddeterminata b'mod preċiż l-aħjar data għall-bidu tal-ħsad ta' kull roqgħa art, skont l-għanijiet tal-produzzjoni. Id-Dokument Uniku mhuwiex affettwat minn din il-bidla. Fil-Kapitolu 1(IX)(1)(c), qabel il-frażi "L-inbejjed għandhom" ġie miżjud il-kliem "wara l-fermentazzjoni". Din l-emenda qiegħda ssir sabiex tiġi evitata kwalunkwe konfużjoni mal-kontenut ta' zokkor qabel il-fermentazzjoni; fil-fatt huwa importanti li jiġi speċifikat li dan il-kontenut għandu jiġi vverifikat wara l-fermentazzjoni. Għalhekk il-punt 4 tad-Dokument Uniku ġie emendat kif xieraq. Fil-punt IX(1)(d) tal-Kapitolu I tal-Ispeċifikazzjoni tal-Prodott, il-kliem "għall-inbejjed bojod u rożè" ġie miżjud qabel "l-użu ta' biċċiet tal-injam huwa pprojbit" u ġie miżjud il-kliem "għall-inbejjed ħomor, l-użu ta' biċċiet tal-injam huwa pprojbit ħlief għall-vinifikazzjoni". L-għan ta' din l-emenda huwa li telimina l-projbizzjoni fuq l-inkorporazzjoni ta' biċċiet tal-injam tal-ballut matul il-vinifikazzjoni tal-inbejjed ħomor. F'dan is-sens, il-produtturi jixtiequ jikkonsolidaw il-karatteristiċi tipiċi ta' nbejjed bid-denominazzjoni bħala prodotti b'togħma ta' frott u flessibbli, lesti biex jinxtorbu sa minn età bikrija. Meta jintużaw fil-vinifikazzjoni, it-tannini tal-injam jippermettu espressjoni aħjar ta' frott u jiżviluppaw l-istruttura tal-inbejjed billi jipprovdulhom maturità u togħma dejjiema fil-ħalq, filwaqt li jiżguraw il-permanenza tal-kulur fil-każ ta' maturazzjoni. L-użu ta' biċċiet tal-injam jista' jsir biss matul il-proċess tal-vinifikazzjoni, iżda din it-teknika tibqa' pprojbita għall-maturazzjoni tal-inbejjed. Għalhekk il-punt 5 tad-Dokument Uniku ġie emendat kif xieraq. Fil-punt IX(1)(e) tal-Kapitolu 1, is-sentenza: "Kull operatur għandu jkollu kmamar ta' fermentazzjoni kbar biżżejjed li jipproduċu mill-inqas 1,4 darbiet ir-rendiment medju tal-azjenda agrikola matul l-aħħar ħames snin. " ġiet issostitwita bis-sentenza: "Kull operatur għandu jkollu kmamar ta' fermentazzjoni kbar biżżejjed li jipproduċu mill-inqas 1,4 darbiet il-volum medju tal-inbid prodott matul dawn l-aħħar ħames snin. " Fl-Ispeċifikazzjoni tal-Prodott, ma kienx hemm referenza għal kapaċità tal-volum (espressa f'hl jew f'm3) iżda għal rendiment, jiġifieri volum tal-ħsad diviż bl-erja ta' produzzjoni (espress pereżempju f'hl/ha). L-emenda proposta tagħmilha possibbli li tiġi rimedjata din l-inkonsistenza f'termini ta' kwantitajiet, mingħajr ebda bidla fis-sustanza (b'minimu dejjem stabbilit għal 1,4 darbiet il-volum medju ta' nbid prodott mill-azjenda agrikola fis-snin ta' kummerċjalizzazzjoni preċedenti). Id-Dokument Uniku mhuwiex affettwat minn din il-bidla. Il-punt IX(5)(b) tal-Kapitolu 1 dwar id-data taċ-ċirkolazzjoni tal-inbejjed bejn id-depożitanti awtorizzati ġie mħassar. Id-Dokument Uniku mhuwiex affettwat minn din il-bidla. Ir-rabta ġiet riveduta biex jiġi aġġornat l-għadd ta' muniċipalitajiet ikkonċernati (pereżempju, għad-département ta' Maine-et-Loire, 70 minflok 126). Għalhekk il-punt 6 tad-Dokument Uniku ġie emendat kif xieraq. Il-miżuri tranżitorji li ma għadhomx validi tneħħew. Fil-Kapitolu 1(XI) ġie miżjud li "Id-dispożizzjonijiet relatati mal-obbligu ta' tapit ta' ħaxix ikkontrollat, spontanju jew miżrugħ bejn ir-ringieli jew, fl-assenza ta' dak it-tapit ta' ħaxix, l-obbligu li l-operatur jaħrat il-ħamrija jew li juża prodotti bijoloġiċi ta' kontroll sabiex jiżgura l-kontroll tal-veġetazzjoni spontanja, ma għandhomx japplikaw għall-irqajja' ta' art tal-vinji stabbiliti fid-data tal-approvazzjoni ta' din l-Ispeċifikazzjoni tal-Prodott u li d-distanza bejn ir-ringieli tad-dwieli tkun ta' 1,7 metru jew inqas. " Il-miżura tranżitorja tagħmilha possibbli li ma jiġux penalizzati l-vinji stabbiliti li l-metodu ta' taħriġ attwali tagħhom mhuwiex adattat għad-dispożizzjonijiet agroambjentali. Fil-vinji b'densità għolja, ikkaratterizzati minn distanza bejn ir-ringieli ta' 1,7 metru jew inqas, il-manutenzjoni ta' ħaxix permanenti jew il-ħrit tal-ħamrija jistgħu tabilħaqq jikkawżaw problemi tekniċi (il-mekkanizzazzjoni, it-tagħmir, l-għodod). Fil-vinji baxxi, il-ħaxix iżid ukoll ir-riskju ta' ġlata tar-rebbiegħa. Barra minn hekk, il-preżenza ta' tapit ta' ħaxix tkun teħtieġ saħansitra provvista tal-ilma akbar għad-dwieli aktar ma d-densità tat-tħawwil tkun għolja. B'kuntrast ma' dan, il-vinji li se jitħawlu wara l-approvazzjoni mis-CDC se jkollhom jikkonformaw, b'għarfien sħiħ tal-fatti, mad-dispożizzjonijiet agroambjentali li ġew introdotti, irrispettivament mid-densità tagħhom u d-distanza bejn ir-ringieli. Id-Dokument Uniku mhuwiex affettwat minn din il-bidla. Fil-punt II(3) tal-Kapitolu 2, il-kliem "f'qawwa" ġie ssostitwit b'"naturali". B'konsistenza mal-metodu ta' formulazzjoni użat fl-ispeċifikazzjonijiet kollha taż-żona ta' Anjou Saumur, il-kliem "qawwa alkoħolika naturali skont il-volum" jissostitwixxu t-termini "qawwa potenzjali" jew "grad". Dawn l-emendi jtejbu l-leġġibbiltà ta' dawn l-Ispeċifikazzjonijiet tal-Prodott. L-armonizzazzjoni tad-dispożizzjonijiet dwar iż-żamma ta' reġistri hija maħsuba biex tiffaċilita t-tfassil tal-pjan ta' spezzjoni u l-monitoraġġ ta' dawn ir-reġistri. Id-Dokument Uniku mhuwiex affettwat minn din il-bidla. Il-Kapitolu 3 ġie rivedut għall-konsistenza fil-kliem tal-punti ewlenin li għandhom jiġu kkontrollati fl-Ispeċifikazzjonijiet tal-Prodott taż-żona ta' Anjou Saumur. Id-Dokument Uniku mhuwiex affettwat minn din il-bidla. DOP - Denominazzjoni ta' Oriġini Protetta Inbid frizzanti ta' kwalità Dawn għandhom: qawwa alkoħolika naturali minima skont il-volum ta' 11 %. kontenut ta' zokkor fermentabbli wara l-fermentazzjoni ta' 3 g/l jew inqas, li jista' jiżdied sa massimu ta' 8 g/l jekk l-aċidità totali espressa fi grammi ta' aċidu tartariku għal kull litru ma tkunx aktar minn 2 g/l inqas mill-kontenut ta' zokkor fermentabbli. Wara l-arrikkiment, l-inbejjed ma għandhomx jaqbżu l-qawwa alkoħolika totali skont il-volum ta' 12,5 %. Il-kontenut ta' aċidità volatili, aċidità totali u diossidu tal-kubrit totali huwa dak stabbilit fil-leġiżlazzjoni Komunitarja. Ġeneralment, l-inbejjed bojod mhux frizzanti huma nbejjed xotti, iżda xi kultant jista' jkollhom zokkor fermentabbli u jiġu kkwalifikati bħala "xotti mezzan", "ħelwin mezzan" jew "ħelwin". L-espressjoni aromatika tagħhom hija ġeneralment qawwija, u tiżvela aromi tal-fjuri (żagħrun, lelà, tilju, birbiena, kamumella, ...) u noti qawwija ta' frott (frott taċ-ċitru, għanbaqar, lanġas, frott imnixxef, ...). It-togħma tagħhom hija matura, mimlija u tispiċċa b'sensazzjoni ta' freskezza u finezza. L-inbejjed għandhom: qawwa alkoħolika naturali minima skont il-volum ta' 10,5 %. kontenut ta' zokkor fermentabbli wara l-fermentazzjoni ta' 3 g/l jew inqas għall-inbejjed eliġibbli għall-indikazzjoni "gamay" issupplimentata bit-terminu "primeur" (bikri) jew "nouveau" (ġdid), il-kontenut ta' zokkor fermentabbli wara l-fermentazzjoni huwa ta' 2 g/l jew inqas Il-fermentazzjoni malolattika għandha ssir fil-każ tal-inbejjed ħomor. L-inbejjed ħomor li huma lesti biex jitqiegħdu fis-suq bl-ingrossa jew fl-istadju tal-ippakkjar, ikollhom kontenut ta' aċidu maliku ta' 0,4 g/l jew inqas. Wara l-arrikkiment, l-inbejjed ma għandhomx jaqbżu l-qawwa alkoħolika totali skont il-volum ta' 12,5 %. Il-kontenut ta' aċidità volatili, ta' aċidità totali u ta' diossidu tal-kubrit totali huwa dak stabbilit fil-leġiżlazzjoni Komunitarja, iżda kull lott ta' nbid mhux ippakkjat eliġibbli għat-terminu "bikri" jew "ġdid" ikollu aċidità volatili ta' 10,2 milliekwivalenti jew inqas għal kull litru. L-inbejjed ħomor iridu jiġu mmaturati sa mill-inqas il-15 ta' Jannar tas-sena ta' wara dik tal-ħsad. L-inbejjed ħomor mhux frizzanti għandhom struttura tannika tajba. L-espressjoni aromatika tagħhom hija relattivament qawwija, filwaqt li tiżvela prinċipalment noti ta' frott aħmar. L-istruttura hija preżenti, iżda t-togħma ħafifa tibqa' dominanti. Dawn huma nbejjed delizzjużi li għandhom jitgawdew fi żmien tliet snin mill-ħsad tagħhom. L-inbejjed frizzanti huma bojod jew rożè. L-inbejjed ta' bażi maħsuba għall-produzzjoni tal-inbejjed bojod u rożè frizzanti għandhom qawwa alkoħolika naturali minima skont il-volum ta' 10,5 %. L-inbejjed ta' bażi maħsuba għall-produzzjoni ta' nbejjed frizzanti li ma jkunux ġew arrikkiti għandhom qawwa alkoħolika attwali massima skont il-volum ta' 12 %. Wara l-fermentazzjoni, l-inbejjed ta' bażi li ma jkunux ġew arrikkiti, għandu jkollhom kontenut ta' zokkor fermentabbli (glukożju + fruttożju) ta' 24 grammi jew inqas għal kull litru. Wara l-fermentazzjoni, l-inbejjed ta' bażi li jkunu ġew arrikkiti, għandu jkollhom kontenut ta' zokkor fermentabbli (glukożju + fruttożju) ta' 5 grammi jew inqas għal kull litru. L-inbejjed ta' bażi maħsuba għall-produzzjoni tal-inbejjed bojod u rożè frizzanti, li jkunu ġew arrikkiti, ma għandhomx jaqbżu l-qawwa alkoħolika totali skont il-volum ta' 11,6 %. Wara t-tieni fermentazzjoni u qabel jiżdied il-likur ta' spedizzjoni, il-qawwa alkoħolika totali skont il-volum tal-inbejjed ma għandhiex taqbeż it-13 % wara l-arrikkiment. Il-kontenut ta' aċidità volatili, aċidità totali u diossidu tal-kubrit totali huwa dak stabbilit fil-leġiżlazzjoni Komunitarja. L-inbejjed frizzanti huma bojod jew rożè. Huma kkaratterizzati mill-finezza tagħhom, mhux biss fit-tfexfix, iżda wkoll fl-espressjoni aromatika u l-istruttura fil-ħalq. Prattika tal-kultivazzjoni Id-densità minima tat-tħawwil tad-dwieli hija ta' 4000 pjanta għal kull ettaru. Id-distanza bejn ir-ringieli ta' dawn id-dwieli ma tistax tkun akbar minn 2,50 metru u d-distanza bejn il-pjanti fl-istess ringiela ma tistax tkun inqas minn metru. L-irqajja' ta' art tal-vinji b'densità ta' tħawwil ta' inqas minn 4000 pjanta għal kull ettaru iżda li jkollhom 3300 pjanta jew aktar għal kull ettaru jibbenefikaw, għall-ħsad tagħhom, mid-dritt għad-Denominazzjoni ta' Oriġini Kkontrollata diment li jkunu konformi mad-dispożizzjonijiet relatati mar-regoli dwar l-irbit u l-għoli tal-weraq stipulati fl-Ispeċifikazzjoni tal-Prodott. Dawn l-irqajja' ta' art tal-vinji ma jistax ikollhom distanza bejn ir-ringieli ta' aktar minn 3 metri u distanza bejn il-pjanti fl-istess ringiela ta' inqas minn metru. Prattika tal-kultivazzjoni Id-dwieli b'żabra mħallta għandhom jinżabru sa mhux aktar tard mit-30 ta' April, skont ir-regoli stipulati fl-Ispeċifikazzjoni tal-Prodott, li jispeċifikaw, għal kull varjetà, in-numru massimu ta' rimjiet għal kull pjanta u n-numru massimu ta' rimjiet fuq iz-zokk it-twil. L-għoli tal-weraq marbut għandu jkun mill-inqas 0,6 darbiet id-distanza bejn ir-ringieli, bl-għoli tal-weraq marbut jitkejjel mit-tarf l-aktar baxx tal-weraq, li għandu jkun mill-inqas 0,40 metru 'l fuq mill-art, u l-ogħla tarf ta' friegħi miżbura, li għandu jkun mill-inqas 0,20 metru 'l fuq mill-ogħla kannizzata tal-irbit. L-irqajja' ta' art tal-vinji b'densità ta' tħawwil ta' inqas minn 4 000 pjanta għal kull ettaru iżda ta' 3 300 pjanta jew aktar għal kull ettaru għandhom ikunu konformi wkoll mar-regoli ta' rbit li ġejjin: l-għoli minimu tal-izkuk tal-irbit fuq l-art huwa ta' 1,90 metru; l-irbit għandu jinkludi 4 livelli ta' kannizzati; l-għoli minimu tal-ogħla kannizzata għandu jkun ta' 1,85 metru 'l fuq mill-art. Prattika tal-kultivazzjoni Prattika enoloġika speċifika It-tekniki ta' arrikkiment imnaqqas huma awtorizzati għall-inbejjed ħomor, u r-rata massima ta' konċentrazzjoni parzjali meta mqabbla mal-volumi użati hija stabbilita għal 10 %. Wara l-arrikkiment, l-inbejjed mhux frizzanti ma jaqbżux il-qawwa alkoħolika totali skont il-volum ta' 12,5 %. L-inbejjed ta' bażi maħsuba għall-produzzjoni ta' nbejjed bojod u rożè frizzanti li jkunu ġew arrikkiti jkollhom kontenut ta' zokkor fermentabbli ta' ≤ 5 g/l u qawwa alkoħolika totali skont il-volum ta' ≤ 11,6 %. Prattika enoloġika speċifika Għall-inbejjed bojod u rożè, l-użu ta' biċċiet tal-injam huwa pprojbit. Għall-inbejjed ħomor, l-użu ta' biċċiet tal-injam huwa pprojbit ħlief għall-vinifikazzjoni. L-inbejjed ta' bażi maħsuba għall-produzzjoni ta' nbejjed rożè frizzanti jistgħu jinkisbu mill-maċerazzjoni jew il-fsada. Minbarra d-dispożizzjonijiet ta' hawn fuq, l-inbejjed għandhom ikunu konformi mal-obbligi stabbiliti fil-livell tal-UE kif ukoll fil-Kodiċi Rurali u tas-Sajd Marittimu f'dak li għandu x'jaqsam mal-prattiki enoloġiċi użati. L-użu tal-faħam għal skopijiet enoloġiċi għall-produzzjoni tal-inbejjed rożè huwa pprojbit, kemm jekk waħdu kif ukoll imħallat fi preparazzjonijiet. Inbejjed bojod mhux frizzanti 65 ettolitru għal kull ettaru Inbejjed ħomor mhux frizzanti 65 ettolitru għal kull ettaru Inbejjed bojod u rożè frizzanti 76 ettolitru għal kull ettaru Indikazzjoni "gamay" 72 ettolitru għal kull ettaru L-istadji kollha tal-proċess tal-produzzjoni tal-inbejjed li huma eliġibbli għad-Denominazzjoni ta' Oriġini Kkontrollata "Anjou" jridu jsiru fiż-żona ġeografika li l-perimetru tagħha jinkludi t-territorju tal-muniċipalitajiet li ġejjin, abbażi tal-kodiċi ġeografiku uffiċjali tal-2018: Il-mapep li jirrappreżentaw iż-żona ġeografika huma disponibbli fuq is-sit web tal-Institut national de l'origine et de la qualité. L-istadji kollha tal-proċess tal-produzzjoni tal-inbejjed li huma eliġibbli għall-indikazzjoni "gamay" iridu jsiru fiż-żona ġeografika li l-perimetru tagħha jinkludi t-territorju tal-muniċipalitajiet li ġejjin, abbażi tal-kodiċi ġeografiku uffiċjali tal-2018: id-département ta' Maine-et-Loire: Allonnes, Angers, Aubigné-sur-Layon, Beaulieu-sur-Layon, Bellevigne-en-Layon (dawk li qabel kienu territorji tal-muniċipalitajiet delegati ta' Champ-sur-Layon, Faveraye-Mâchelles, Faye-d'Anjou, Rablay-sur-Layon u Thouarcé), Blaison-Saint-Sulpice (dawk li qabel kienu territorji tal-muniċipalitajiet delegati ta' Blaison-Gohier u Saint-Sulpice), Bouchemaine, Brain-sur-Allonnes, Brissac Loire Aubance (dawk li qabel kienu territorji tal-muniċipalitajiet delegati ta' Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire u Vauchrétien), Cernusson, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (dawk li qabel kienu territorji tal-muniċipalitajiet delegati ta' Chanzeaux, La Jumellière u Valanjou), Cléré-sur-Layon, Denée, Dénezé-sous-Doué, Doué-en-Anjou (dawk li qabel kienu territorji tal-muniċipalitajiet delegati ta' Brigné, Concourson-sur-Layon, Doué-la-Fontaine, Forges, Montfort, Saint-Georges-sur-Layon u les Verchers-sur-Layon), Les Garennes sur Loire (dawk li qabel kienu territorji tal-muniċipalitajiet delegati ta' Juigné-sur-Loire u Saint-Jean-des-Mauvrets), Gennes-Val-de-Loire (dawk li qabel kienu territorji tal-muniċipalitajiet delegati ta' Chênehutte-Trèves-Cunault, Gennes, Grézillé, Saint-Georges-des-Sept-Voies u Le Thoureil), Huillé, Ingrandes-Le Fresne sur Loire (dak li qabel kien territorju tal-muniċipalità delegata ta' Ingrandes), Jarzé Villages (dak li qabel kien territorju tal-muniċipalità delegata ta' Lué-en-Baugeois), Louresse-Rochemenier, Lys-Haut-Layon (dawk li qabel kienu territorji tal-muniċipalitajiet delegati ta' Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont u Vihiers), Mauges-sur-Loire (dawk li qabel kienu territorji tal-muniċipalitajiet delegati ta' La Chapelle-Saint-Florent, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine u Saint-Laurent-du-Mottay), Mazé-Milon (dak li qabel kien territorju tal-muniċipalità delegata ta' Fontaine-Milon), Montilliers, Mozé-sur-Louet, Mûrs-Erigné, Orée d'Anjou (dawk li qabel kienu territorji tal-muniċipalitajiet delegati ta' Bouzillé, Champtoceaux, Drain, Landemont, Liré, La Varenne), Passavant-sur-Layon, La Possonnière, Rochefort-sur-Loire, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Macaire-du-Bois, Saint-Melaine-sur-Aubance, Savennières, Soulaines-sur-Aubance, Terranjou (dawk li qabel kienu territorji tal-muniċipalitajiet delegati ta' Chavagnes, Martigné-Briand u Notre-Dame-d'Allençon), Tuffalun (dawk li qabel kienu territorji tal-muniċipalitajiet delegati ta' Ambillou-Château, Louerre u Noyant-la-Plaine), Val-du-Layon (dawk li qabel kienu territorji tal-muniċipalitajiet delegati ta' Saint-Aubin-de-Luigné u Saint-Lambert-du-Lattay), Varennes-sur-Loire, Villevêque ; Il-mapep li jirrappreżentaw iż-żona ġeografika huma disponibbli fuq is-sit web tal-Institut national de l'origine et de la qualité. Deskrizzjoni tal-fatturi naturali rilevanti għar-rabta Iż-żona ġeografika testendi fuq żewġ formazzjonijiet ġeoloġiċi kbar fejn il-vinja fil-biċċa l-kbira tokkupa l-ġnub tax-xmara u xi meded kbar ta' art: fil-Punent, il-bażi Prekambrijana u Paleożojka hija marbuta mal-Massif Armoricain; fil-Lvant, is-sottostrat Mesożojku u Ċenożojku tal-Baċin Pariġin ikopri l-bażi l-antika. Din il-karatteristika ġeoloġika tiddistingwi l-parti tal-Punent taż-żona ġeografika, li hija kkaratterizzata mill-preżenza ta' shales, b'mod partikolari tal-lavanja, u li hija magħrufa lokalment bħala "Anjou iswed", mill-parti tal-Lvant taż-żona ġeografika, li hija kkaratterizzata mill-preżenza ta' ġibs tat-tufa (Saumur) u li hija magħrufa lokalment bħala "Anjou abjad". Storikament assoċjata ma' dak li qabel kien ir-reġjun ta' Anjou, fl-2018, iż-żona ġeografika kienet tkopri prinċipalment il-parti tan-Nofsinhar tad-département ta' Maine-et-Loire (70 muniċipalità), kif ukoll is-sezzjonijiet tat-Tramuntana tad-départements ta' Deux-Sèvres (14-il muniċipalità) u Vienne (9 muniċipalitajiet). Fit-Tramuntana tad-département ta' Maine-et-Loire għad hemm xi ftit gżejjer żgħar, li huma xhieda ta' perjodu li matulu l-vinja tħawlet fid-département kollu. L-irqajja' ta' art demarkati għall-ħsad tal-għeneb għandhom ħamrija li ġejja mill-formazzjonijiet ġeoloġiċi differenti. Għalkemm din il-ħamrija tvarja ħafna, ġeneralment tkun fqira u jkollha riżerva tal-ilma moderata. Hija għandha wkoll imġiba termali tajba. Iż-żona ġeografika tgawdi minn klima oċeanika moderata, b'differenzi relattivament baxxi fit-temperatura, minn naħa minħabba l-prossimità relattiva tal-oċean Atlantiku, u min-naħa l-oħra minħabba r-rwol ta' regolatur termiku tal-Loire u tat-tributarji tagħha, u fl-aħħar nett minħabba t-tħawwil tal-vinji fuq l-għoljiet. Mhux ta' b'xejn tintuża l-espressjoni "douceur angevine" (il-klima moderata ta' Anjou), li tirreferi b'mod partikolari għat-temp moderat matul ix-xitwa, ir-rebbiegħa twila u l-ħarifa, waqt li fis-sajf tinħass sħana qawwija. L-għoljiet tal-Majjistral/tax-Xlokk jipproteġu liż-żona mir-riħ b'ħafna umdità li jiġi mill-Punent. Għalhekk, iż-żona ġeografika ftit li xejn tissaqqa, peress li tibbenefika minn effett ta' fœhn u hija protetta mill-umdità oċeanika, minħabba l-għoljiet ogħla ta' Choletais u ta' Mauges. Ix-xita annwali tammonta għal madwar 585 millimetru filwaqt li f'Choletais hija madwar 800 millimetru. Deskrizzjoni tal-fatturi umani rilevanti għar-rabta L-eżistenza ta' vinja ilha rikonoxxuta f'Anjou sa mill-ewwel seklu WK u dan fuq bażi kontinwa. Għalkemm il-vinja ta' Anjou żviluppat matul il-Medju Evu, taħt l-awspiċji tal-monasteri fuq ix-xtut kemm tal-Loire kif ukoll madwar Angers, hija bdiet tikseb il-fama tagħha l-aktar mis-seklu XII u s-seklu XIII. L-influwenza tar-renju ta' Henri II u ta' Aliénor ta' Aquitaine wasslet għalhekk biex l-"inbid ta' Anjou" jasal fuq l-imwejjed l-iktar raffinati. Il-produzzjoni kibret b'mod sinifikanti mis-seklu XVI, grazzi għall-wasla tal-uffiċjali tal-inbid Netherlandiżi li kienu qegħdin ifittxu nbejjed għal pajjiżhom u għall-kolonji tagħhom. In-Netherlandiżi kienu jagħmlu ħafna konsenji ta' dawn l-inbejjed u l-kummerċ tant kien qed jiffjorixxi li fis-seklu XVIII, sabiex jitjieb it-trasport, ix-xmara Layon li taqsam iż-żona ġeografika, ġiet miżjuda bil-kanali. Madankollu, ir-reputazzjoni għolja tal-"inbejjed ta' Anjou" ġabet magħha r-regħba u b'hekk inħolqu ħafna taxxi (taxxi fuq il-ħitan diviżorji, għat-tindif u n-navigazzjoni tax-xmara Loire, taxxa mnaqqsa ("appetissement"), taxxi għal għajnuna fuq l-inbejjed bl-ingrossa, taxxi għad-dħul ta' nbejjed f'belt mingħajr ħlas ta' taxxa għal finijiet ta' trasportazzjoni,...) li kellhom konsegwenzi negattivi fuq il-kummerċ. Id-devastazzjoni tal-gwerer ta' Vendée wasslet biex qerdet il-vinja. Il-prosperità reġgħet irpiljat fis-seklu XIX. Fl-1881, il-vinja kienet tkopri żona ta' 45 000 ettaru, li 10 000 ettaru minnhom kienu għadhom jeżistu fl-1893, wara l-invażjoni tal-fillosera. Ir-reputazzjoni ta' "Anjou" ġejja prinċipalment mill-produzzjoni ta' nbejjed bojod prodotti mill-varjetà chenin B. Madankollu, id-dwieli tal-varjetà cabernet franc N, imbagħad ftit aktar tard tal-varjetà cabernet-sauvignon N, żdiedu wara l-kriżi tal-fillosera. Fil-bidu tas-seklu XX, il-vinifikazzjoni kienet primarjament immirata lejn il-produzzjoni ta' "rouget", li huwa l-isem lokali ta' nbid ħafif ikkunsmat fil-kafetteriji, u kienet l-ewwel stadju tat-trasformazzjoni tal-vinja ta' Anjou. Assoċjati mal-varjetajiet grolleau N et grolleau gris G, li jagħtu nbejjed "clairets" u kemxejn ikkuluriti, flimkien mal-varjetajiet gamay N u pineau d'Aunis N, dawn ikkontribwew għall-iżvilupp ta' produzzjoni kbira ta' nbejjed rożè emblematiċi, magħrufa u rikonoxxuti taħt id-Denominazzjonijiet ta' Oriġini Kkontrollati "Cabernet d'Anjou" u "Rosé d'Anjou". It-tieni stadju ta' din it-trasformazzjoni kien ibbażat fuq l-esperjenza miksuba mill-produtturi fil-ġestjoni ta' dan il-grupp ta' pjanti. L-osservazzjoni u l-analiżi tal-aqwa tlaqqigħ bejn il-varjetà u s-siti tat-tħawwil tagħha, l-evalwazzjoni tal-potenzjal tal-ħsad u l-kontroll tat-tekniki tal-vinifikazzjoni wasslu għall-iżvilupp tal-produzzjoni tal-inbejjed ħomor sa mis-snin 1960. Il-produzzjoni ta' nbejjed mhux frizzanti b'Denominazzjoni ta' Oriġini Kkontrollata "Anjou" tinkludi nbejjed bojod, inbejjed rożè u nbejjed ħomor. L-inbid abjad huwa ġeneralment inbid xott, iżda xi drabi jista' jkollu zokkor fermentabbli u jista' jiġi deskritt bħala "xott mezzan", "ħelu mezzan" jew "ħelu". L-espressjoni aromatika tiegħu hija ġeneralment qawwija, u tiżvela aromi tal-fjuri (żagħrun, lelà, tilju, birbiena, kamumella, ...) u noti qawwija ta' frott (frott taċ-ċitru, għanbaqar, lanġas, frott imnixxef, ...). It-togħma tiegħu hija matura, mimlija u tispiċċa b'sensazzjoni ta' freskezza u finezza. L-inbejjed rożè, ippreżentati taħt id-Denominazzjonijiet ta' Oriġini Kkontrollati "Cabernet d'Anjou" u "Rosé d'Anjou", għandhom zokkor fermentabbli u ħlewwa xi ftit jew wisq sinifikanti. L-espressjoni aromatika tagħhom hija qawwija, u f'kull wieħed tiżvela l-karatteristiċi speċifiċi tal-varjetajiet tagħhom stess. Madankollu, il-frott jibqa' jintiegħem (ħawħ, frawli, frott taċ-ċitru...). Fil-ħalq, għandhom bilanċ għaqli bejn il-freskezza u l-maturità. Il-persistenza aromatika tagħhom hija qawwija, b'mod partikolari għall-inbejjed rożè ppreżentati taħt id-Denominazzjoni ta' Oriġini Kkontrollata "Cabernet d'Anjou". L-inbejjed ħomor għandhom struttura tannika tajba. L-espressjoni aromatika tagħhom hija relattivament qawwija, filwaqt li tiżvela prinċipalment noti ta' frott aħmar. L-istruttura hija preżenti, iżda t-togħma ħafifa tibqa' dominanti. Dawn huma nbejjed delizzjużi li għandhom jitgawdew fi żmien tliet snin mill-ħsad tagħhom. L-inbejjed ħomor eliġibbli għall-indikazzjoni "gamay" huma friski, vivaċi u jħallu togħma friska. Dawn jiżviluppaw aromi karatteristiċi, ta' spiss dawk ta' frott. Dawn normalment għandhom jiġu apprezzati fl-età bikrija tagħhom. Il-kombinazzjoni ta' vinja tat-Tramuntana b'pajsaġġ partikolari, bi klimatoloġija moderata, ġeoloġija u pedoloġija oriġinali, tagħti lill-inbejjed identità tat-togħma li hija espressa permezz tal-freskezza tal-inbejjed. Id-diversità tal-pożizzjonijiet tal-vinji b'sitwazzjonijiet ġeo-pedoloġiċi differenti tat lill-produtturi l-opportunità li jsibu, għal kull waħda mill-varjetajiet li żviluppaw, l-aħjar kundizzjonijiet għall-espressjoni tagħhom. L-osservazzjoni u l-analiżi magħmula mill-produtturi tal-inbid dwar l-imġiba tal-vinji tagħhom imbagħad jippermettulhom jistabbilixxu post ta' tħawwil xieraq tal-vinja. B'hekk, filwaqt li r-reġjun ta' Anjou jippermetti lill-varjetà chenin B tesprimi l-karatteristiċi prinċipali tagħha f'inbid abjad xott, l-għoljiet xemxin u esposti fin-Nofsinhar jippermettulha tesprimi l-kumplessità ta' nbid b'maturità akbar u, jekk il-kundizzjonijiet klimatiċi ta' wara l-istaġun ikunu favorevoli, dan jista' jagħti lok għal inbejjed "ħelwin mezzan" jew "ħelwin". Bl-istess mod, filwaqt li l-varjetajiet grolleau N, grolleau gris G jew pineau d'Aunis N jikkolonizzaw l-għoljiet u l-meded ta' art li fihom ramel u żrar għall-produzzjoni tal-inbejjed rożè b'togħma ta' frott, il-varjetajiet cabernet franc N u cabernet-sauvignon N japprezzaw is-sitwazzjonijiet li jinvolvu ħamrija baxxa jew ħamrija kannella u bil-provvista tal-ilma regolata għall-produzzjoni ta' nbejjed rożè maturi u b'persistenza aromatika tajba jew għall-produzzjoni ta' nbejjed ħomor li l-karattru kemxejn rustiku tagħhom jiġi raffinat b'perjodu qasir ta' maturazzjoni kif stipulat fl-Ispeċifikazzjoni tal-Prodott. Fl-aħħar nett, it-tħawwil tal-varjetà gamay N jiffavorixxi l-irqajja' ta' art b'ħamrija li ġiet żviluppata fuq il-blat Prekambrijan, li jinsab fil-qalba tal-"Anjou iswed", bl-esklużjoni tas-sitwazzjonijiet kollha tal-"Anjou abjad", kif turi l-unità ġeografika ddefinita b'mod partikolari fl-Ispeċifikazzjoni tal-Prodott għall-inbejjed ħomor eliġibbli għall-indikazzjoni "gamay" fiż-żona ġeografika. L-għarfien tal-produtturi, miksub mill-esperjenza ta' diversi ġenerazzjonijiet, huwa wkoll espress fl-għażla tal-metodi tekniċi għall-produzzjoni u tat-taħlitiet ta' varjetajiet, skont il-mira tal-produzzjoni u s-sena tal-vendemmja. Id-diversità tal-produzzjoni hija vantaġġ biex jintrebħu swieq differenti. L-inbejjed li jibbenefikaw mid-Denominazzjonijiet ta' Oriġini Kkontrollati "Anjou", "Cabarnet d'Anjou" u "Rosé d'Anjou", mhux biss fil-livell nazzjonali fejn l-inbejjed huma partikolarment apprezzati mill-abitanti tal-belt ta' Angers u taż-żona tal-madwar jew tar-reġjuni Franċiżi tal-Brittanja u tan-Normandija, iżda wkoll barra mill-konfini nazzjonali, jipparteċipaw fil-biċċa l-kbira għall-klassifika tal-"Val de Loire" bħala s-7 reġjun esportatur Franċiż. Il-produzzjoni tal-inbejjed frizzanti hija bbażata fuq il-produzzjoni storika tal-inbejjed bojod mhux frizzanti. Sa mis-seklu XV, il-produtturi osservaw li l-inbid ibbottiljat matul ix-xitwa, u wara t-tieni fermentazzjoni marbuta mar-ritorn tal-ewwel sħana, isir semifrizzanti filwaqt li jżomm il-finezza aromatika tiegħu. Qabelxejn "semi-frizzanti" tfisser il-kontroll tat-tieni fermentazzjoni fil-flixkun, jew minn zokkor fermentabbli tal-most parzjalment iffermentat, jew biż-żieda ta' likur tirage, li fil-bidu tas-seklu XIX, iffavorixxa l-iżvilupp tal-produzzjoni ta' nbejjed frizzanti, li jibbenefikaw mill-eżistenza ta' kantini kbar imħaffra fil-ġibs tat-tufa u li fihom l-inbejjed setgħu jinżammu u jiġu mmaturati f'temperatura baxxa u kostanti. L-inbejjed frizzanti huma kkaratterizzati mill-finezza tagħhom, mhux biss fit-tfexfix, iżda wkoll fl-espressjoni aromatika u l-istruttura fil-ħalq. Il-produzzjoni tal-inbejjed frizzanti hija bbażata fuq l-istess kuntest. Il-produtturi għarfu li l-inbejjed ippakkjati u miżmuma fil-kantina setgħu jiġu soġġetti għal fermentazzjoni ġdida fl-aħħar tax-xitwa. Il-kontroll empiriku ta' din it-"tieni fermentazzjoni spontanja" l-ewwel wassal għall-produzzjoni ta' nbejjed "semi-frizzanti", b'mod partikolari bil-varjetà chenin B. Din il-varjetà tardiva għandha karatteristiċi ta' freskezza u aromi sottili li jagħtuha ħila partikolari għall-produzzjoni ta' nbejjed frizzanti. Dawn il-ħiliet ġew sfruttati mill-bidu tas-seklu XIX, b'mod partikolari bl-impetu ta' Jean-Baptiste Ackermann, bil-kontroll tal-produzzjoni permezz tat-"tieni fermentazzjoni fil-flixkun" għall-produzzjoni ta' nbejjed frizzanti. Għandha tingħata attenzjoni partikolari għall-ħsad. Il-ħsad jiżgura maturazzjoni ottimali u bilanċ tajjeb ta' zokkor/aċidità, li huwa meħtieġ kemm għal freskezza garantita, kif ukoll għat-tieni fermentazzjoni tajba u għal potenzjal tajjeb ta' maturazzjoni. Barra minn hekk, il-preżenza ta' kantini ta' taħt l-art, b'mod partikolari fil-qalba ta' "Anjou abjad", hija fattur pożittiv għall-produzzjoni ta' dawn l-inbejjed, li jeħtieġu postijiet kbar għall-ħżin u t-tqandil b'kundizzjonijiet ta' dawl, umdità u temperatura ideali. Din ir-rigorożità u dan il-metodu tekniku ġew applikati fuq il-varjetajiet suwed, għal produzzjoni aktar kunfidenzjali ta' nbejjed rożè frizzanti. Bl-esperjenza akkwistata fuq aktar minn seklu, dawk li jagħmlu l-inbejjed frizzanti llum-il ġurnata għandhom għarfien immaniġġjat perfettament u evidenti fil-kompożizzjoni tal-annati tagħhom. Il-maturazzjoni fuq il-karfa għal perjodu minimu ta' 9 xhur tgħin biex tiġi żviluppata l-kumplessità tal-inbejjed. Qafas ġuridiku: Il-leġiżlazzjoni tal-UE Tip ta' rekwiżit addizzjonali: Deroga dwar il-produzzjoni fiż-żona ġeografika demarkata Deskrizzjoni tar-rekwiżit: Iż-żona fil-viċinanza immedjata ddefinita b'deroga għall-vinifikazzjoni u l-produzzjoni tal-inbejjed li huma eliġibbli għad-Denominazzjonijiet ta' Oriġini Kkontrollati "Cabernet d'Anjou" u "Rosé d'Anjou", il-vinifikazzjoni, il-produzzjoni u l-maturazzjoni tal-inbejjed mhux frizzanti li huma eliġibbli għad-Denominazzjoni ta' Oriġini Kkontrollata "Anjou", il-vinifikazzjoni, il-produzzjoni, il-maturazzjoni u l-ippakkjar tal-inbejjed frizzanti li huma eliġibbli għad-Denominazzjoni ta' Oriġini Kkontrollata "Anjou", tikkonsisti fit-territorju tal-muniċipalitajiet li ġejjin, abbażi tal-kodiċi ġeografiku uffiċjali tal-2018: id-département ta' Maine-et-Loire: Orée d'Anjou (dak li qabel kien territorju tal-muniċipalità delegata ta' Saint-Laurent-des-Autels), Saint-Martin-du-Fouilloux. Qafas ġuridiku: Il-leġiżlazzjoni tal-UE Tip ta' rekwiżit addizzjonali: Deroga dwar il-produzzjoni fiż-żona ġeografika demarkata Deskrizzjoni tar-rekwiżit: Iż-żona fil-viċinanza immedjata, iddefinita b'deroga għall-vinifikazzjoni u l-produzzjoni tal-inbejjed li huma eliġibbli għall-indikazzjoni "gamay" tikkonsisti fit-territorju tal-muniċipalitajiet li ġejjin, abbażi tal-kodiċi ġeografiku uffiċjali tal-2018: Qafas ġuridiku: Leġiżlazzjoni nazzjonali Tip ta' rekwiżit addizzjonali: L-ippakkjar fiż-żona ġeografika demarkata Deskrizzjoni tar-rekwiżit: L-inbejjed frizzanti għandhom jiġu prodotti esklussivament permezz tat-tieni fermentazzjoni fil-flixkun. Il-perjodu ta' maturazzjoni fil-fliexken fuq il-karfa ma jistax ikun inqas minn 9 xhur. L-inbejjed frizzanti għandhom jiġu prodotti u kkummerċjalizzati fil-fliexken li fihom issir it-tieni fermentazzjoni, bl-eċċezzjoni ta' nbejjed li jinbiegħu fil-fliexken b'volum li ma jaqbiżx is-37,5 ċentilitri jew ogħla minn 150 ċentilitru. Qafas ġuridiku: Leġiżlazzjoni nazzjonali Tip ta' rekwiżit addizzjonali: Dispożizzjonijiet addizzjonali dwar it-tikkettar Deskrizzjoni tar-rekwiżit: Ir-referenzi fakultattivi li l-użu tagħhom jista', skont id-dispożizzjonijiet Komunitarji, jiġi rregolat mill-Istati Membri, għandhom jinkitbu b'ittri li d-daqs tagħhom ma jkunx ogħla, usa' jew eħxen aktar mid-doppju tad-daqs tal-ittri li jiffurmaw l-isem tad-Denominazzjoni ta' Oriġini Kkontrollata. L-isem tad-Denominazzjoni ta' Oriġini Kkontrollata jista' jkun ikkompletat bid-denominazzjoni ġeografika "Val de Loire" skont ir-regoli stabbiliti fl-Ispeċifikazzjoni tal-Prodott. Id-daqs tal-ittri tad-denominazzjoni ġeografika "Val de Loire" ma għandux ikun akbar, kemm fl-għoli u kemm fil-wisa', minn żewġ terzi tad-daqs tal-ittri li jiffurmaw l-isem tad-Denominazzjoni ta' Oriġini Kkontrollata. Qafas ġuridiku: Leġiżlazzjoni nazzjonali Tip ta' rekwiżit addizzjonali: Dispożizzjonijiet addizzjonali dwar it-tikkettar Deskrizzjoni tar-rekwiżit: L-isem tad-Denominazzjoni ta' Oriġini Kkontrollata għandu jkun segwit mill-indikazzjoni "gamay" għall-inbejjed li jissodisfaw ir-rekwiti partikolari stipulati għal din l-indikazzjoni fl-Ispeċifikazzjoni tal-Prodott. L-indikazzjoni "gamay" għandha tidher fuq it-tikketti wara l-isem tad-Denominazzjoni ta' Oriġini Kkontrollata u għandha tinkiteb b'ittri tal-istess kulur u li d-daqs tagħhom kemm fl-għoli kif ukoll fil-wisa' ma għandux ikun akbar minn żewġ terzi tad-daqs tal-ittri tad-Denominazzjoni ta' Oriġini Kkontrollata. Din l-indikazzjoni "gamay" tista' tiġi ssupplimentata bit-terminu "bikri" jew "ġdid" għall-inbejjed li jikkonformaw mar-rekwiżiti partikolari stipulati għal dawk it-termini fl-Ispeċifikazzjoni tal-Prodott. L-inbejjed li jibbenefikaw mit-terminu "bikri" jew "ġdid" għandhom jiġu ppreżentati bl-indikazzjoni tas-sena tal-vendemmja. Qafas ġuridiku: Leġiżlazzjoni nazzjonali Tip ta' rekwiżit addizzjonali: Dispożizzjonijiet addizzjonali dwar it-tikkettar Deskrizzjoni tar-rekwiżit: L-inbejjed bojod mhux frizzanti għandhom jiġu ppreżentati fuq id-dokumenti kummerċjali, fuq id-dokumenti ta' moviment u fuq it-tikketta bit-termini "xott mezzan", "ħelu mezzan" jew "ħelu" li jikkorrispondu għall-kontenut ta' zokkor fermentabbli (il-glukożju u l-fruttożju) li jinsab fl-inbid, kif iddefinit mil-leġiżlazzjoni Komunitarja. Fuq it-tikketta, dawn it-termini għandhom jidhru fl-istess post viżiv bħall-isem tad-Denominazzjoni ta' Oriġini Kkontrollata. Qafas ġuridiku: Leġiżlazzjoni nazzjonali Tip ta' rekwiżit addizzjonali: Dispożizzjonijiet addizzjonali dwar it-tikkettar Deskrizzjoni tar-rekwiżit: It-tikkettar tal-inbejjed li jibbenefikaw mid-Denominazzjoni ta' Oriġini Kkontrollata jista' jispeċifika l-isem ta' unità ġeografika iżgħar bil-kundizzjoni li din tkun post irreġistrat u li dan ikun jidher fuq id-dikjarazzjoni tal-ħsad. L-isem tal-post irreġistrat għandu jkun stampat b'ittri li d-daqs tagħhom ma jkunx akbar, kemm mill-għoli kif ukoll mill-wisa', min-nofs id-daqs tal-ittri li jiffurmaw l-isem tad-Denominazzjoni ta' Oriġini Kkontrollata. Emendi editorjali: il-lista l-ġdida tal-entitajiet amministrattivi tqis il-fużjonijiet jew bidliet oħra fiż-żoni amministrattivi li seħħew minn meta ġiet approvata l-Ispeċifikazzjoni tal-Prodott. Għal aktar ċertezza legali, ġiet stabbilita skont il-verżjoni attwali tal-kodiċi ġeografiku uffiċjali, li jiġi ppubblikat kull sena mill-INSEE. Fl-aħħar nett, fuq is-sit web tal-INAO, saret referenza għad-disponibbiltà ta' mapep li jirrappreżentaw iż-żona ġeografika għal informazzjoni pubblika aħjar. Barra minn hekk, saret reviżjoni taż-żona ġeografika, li wasslet għal: l-inklużjoni ta' tliet komuni (La Boissière-du-Doré, Saint-Fiacre-sur-Maine u Saint-Hilaire-de-Loulay), dawk il-komuni kollha bi prattiki ta' produzzjoni u dwieli li jistgħu jiġu invokati fid-Denominazzjoni ta' Oriġini Protetta; l-esklużjoni ta' 14-il komun (Saint-Rémy-en-Mauges, Le Marillais, Saint-Florent-le-Vieil, Saint-Germain-sur-Moine, Le Pellerin, Rouans, Vue, Machecoul, Saint-Etienne-de-Mer-Morte, Saint-Même-le-Tenu, Pornic, Cheix-en-Retz, Touvois u Bouguenais) wara ħidma sabiex tissaħħaħ il-vinja f'setturi fejn inżammet il-produzzjoni ta' nbid ta' kwalità. Il-parti tad-Dokument Uniku dwar iż-żona ġeografika demarkata ġie emendata kif xieraq. Iż-żona tal-irqajja' tar-raba' demarkata ġiet emendata kif ġej: il-kelma "demarkata" hija sostitwita b'"ta' produzzjoni"; żdiedu d-dati tat-3 ta' Mejju 2017 u l-15 ta' Novembru 2018; id-dispożizzjonijiet dwar l-identifikazzjoni tar-roqgħa ġew irtirati. L-emenda ssegwi l-bidla minn proċedura ta' identifikazzjoni ta' roqgħa għal proċedura ta' demarkazzjoni ta' roqgħa. Id-Dokument Uniku mhuwiex affettwat minn din il-bidla. Fil-Kapitlu 1(IV)(3), il-lista tal-komuni ġiet sostitwita minn: L-emenda tqis l-integrazzjoni ta' ċerti komuni fiż-żona ġeografika kif ukoll il-fużjoni tal-komuni. Il-parti tad-Dokument Uniku dwar ir-rekwiżiti addizzjonali ġiet emendata b'riżultat ta' dan. Fil-punt dwar id-densità tat-tħawwil: in-numru 6 500 inbidel bin-numru 5 000 iċ-ċifra 1,5 inbidlet biċ-ċifra 2,2 il-kliem "1 metru jew aktar" inbidlu bil-kliem "bejn 0,9 metri u 1,1 metri". L-għan ta' din l-emenda huwa li tirrispondi għall-iżviluppi fit-tagħmir u l-prattiki tal-produzzjoni tal-inbid. It-twessigħ tal-ispazju bejn ir-ringieli se jinkoraġġixxi l-implimentazzjoni ta' prattiki agroambjentali, bħat-tkabbir tal-ħaxix u l-ħrit tal-ispazju bejn ir-ringieli, it-trattamenti fitosanitarji bil-pannelli għall-irkupru, kif ukoll l-interventi kollha li għalihom it-tagħmir tal-produzzjoni tal-inbid standard huwa ddisinjat għal spazji tar-ringieli ta' 2 metri. Dan il-metodu jirrispondi tajjeb għal-livell ta' rendiment u ta' kwalità mitluba għat-tip ta' nbid kopert minn din id-DOP (inbid frisk, ħafif, aċiduż, eċċ.). Id-Dokument Uniku dwar il-prattiki kulturali ġie emendat b'riżultat ta' dan. Fil-punt dwar ir-regoli ta' rbit, huwa speċifikat li l-għoli tal-weraq ikun mill-inqas ugwali għal: 0,6 darbiet l-ispazju bejn ir-ringieli meta dak l-ispazju jkun 1,5 metri jew inqas; 0,65 darbiet l-ispazju bejn ir-ringieli meta dak l-ispazju jkun aktar minn 1,5 metri. L-għoli tal-weraq huwa mkejjel bejn il-limitu l-aktar baxx tal-weraq, tal-inqas 0,3 metri 'l fuq mill-art, u l-limitu ta' fuq tat-tirqim. " Il-bidla ssegwi dik li tikkonċerna d-densità tat-tħawwil, u tagħmilha possibbli li l-proporzjon bejn il-weraq/frott (SECV/PR) jinżamm kostanti. Id-Dokument Uniku mhuwiex affettwat minn din il-bidla. Tneħħiet il-projbizzjoni tal-użu ta' trattamenti bis-sħana fuq l-inbid b'temperaturi 'l fuq minn 40 °C. L-għan tal-emenda huwa li tipprovdi lill-operaturi bil-mezzi tekniċi kollha possibbli biex jimmaniġġjaw l-effetti tas-snin diffiċli li huma kkaratterizzati minn devjazzjonijiet organolettiċi tat-tip "Goût Moisi Terreux". It-teknika tat-tisħin tal-most, imsejħa termovinifikazzjoni, hija ferm anqas ta' tfixkil għall-inbejjed f'dak li jirrigwarda t-tnaqqis fil-ħxuna u t-traqqiq minn dik tal-użu tal-faħam enoloġiku mesoporuż. Il-parti tad-Dokument Uniku dwar il-prattiċi enoloġiċi speċifiċi ġiet emendata b'riżultat ta' dan. It-tmiem tal-perjodu tal-ippakkjar tal-inbejjed li jibbenefikaw mir-referenza "sur lies" tressaq mit-30 ta' Novembru għall-31 ta' Diċembru. L-emenda tippermetti li jiġi estiż b'xahar il-perjodu ta' bbottiljar tal-inbejjed bir-referenza "sur lie", sabiex jiġi ottimizzat il-perjodu ta' kummerċjalizzazzjoni ta' din il-kategorija, mingħajrma jinbidel madankollu l-karattru tal-freskezza assoċjat ma' din ir-referenza. Il-parti tad-Dokument Uniku dwar ir-rekwiżiti addizzjonali ġiet emendata b'riżultat ta' dan. Il-punt IX(5)(b) tal-Kapitlu 1 dwar id-data tal-kummerċjalizzazzjoni tal-inbejjed bejn id-depożitanti awtorizzati huwa mħassar. Id-Dokument Uniku mhuwiex affettwat minn din il-bidla. Ir-rabta ġiet riveduta biex jiġi aġġornat l-għadd ta' komuni kkonċernati (69 minflok 92). Ġie speċifikat fir-rabta li d-densità tat-tħawwil hija medja sa għolja. Ir-referenza għar-raħal marittimu ta' Pornic tħassret, u l-isem tal-komun ta' Bourgneuf ġie kkoreġut (il-kliem "en Retz" tħassar). Il-parti tad-Dokument Uniku dwar ir-rabta maż-żona ġeografika ġiet emendata b'riżultat ta' dan. Il-punt 1 ġie sostitwit bil-paragrafu li ġej: "Soġġett għall-konformità mar-rekwiżiti addizzjonali ta' din l-Ispeċifikazzjoni tal-Prodott, l-irqajja' ta' art imħawla bil-vinji, esklużi miż-żona demarkata ta' rqajja' tar-raba' tad-Denominazzjoni ta' Oriġini Protetta, identifikati skont ir-referenza katastali u l-erja tal-wiċċ tagħhom, għandhom igawdu, għall-ħsad tagħhom, id-dritt għad-Denominazzjoni ta' Oriġini Protetta sakemm ikunu maqlugħa u mhux aktar tard: mill-ħsad tal-2021, inkluż għall-komuni li ż-żona ta' rqajja' tar-raba' demarkata tagħhom kienet approvata mill-Institut national de l'origine et de la qualité fil-laqgħat tal-kumitat nazzjonali kompetenti li saru fil-21 ta' Mejju 1996 u fil-25 ta' Mejju 2000; mill-ħsad tal-2031, inkluż għall-komuni li ż-żona ta' rqajja' tar-raba' demarkata tagħhom kienet approvata mill-Institut national de l'origine et de la qualité fil-laqgħa tal-kumitat nazzjonali kompetenti li saret fit-3 ta' Mejju 2017. " Din l-emenda għandha l-għan li jsir adattament gradwali tal-vinja. Il-miżura tranżitorja relatata mal-metodu tal-immaniġġjar tal-vinja tħassret. Il-miżura tranżitorja dwar il-varjetajiet ta' dwieli hija emendata sabiex tiddaħħal id-data tas-16 ta' Novembru 2011 minflok il-kliem "fid-data tal-approvazzjoni tal-Ispeċifikazzjoni tal-Prodott". Id-Dokument Uniku mhuwiex affettwat minn dawn l-emendi. Fil-punt XII ġie miżjud il-punt li ġej: "c) It-tikketta tal-inbejjed li jibbenefikaw mid-Denominazzjoni ta' Oriġini Protetta tista' tispeċifika l-isem ta' unità ġeografika iżgħar, bil-kundizzjoni li: tkun post irreġistrat; il-post ikun fuq id-dikjarazzjoni tal-ħsad. L-isem tal-post irreġistrat għandu jkun stampat b'ittri li d-daqs tagħhom ma jkunx akbar, kemm mill-għoli kif ukoll mill-wisa' u mill-ħxuna, minn nofs id-daqs tal-ittri li jiffurmaw l-isem tad-Denominazzjoni ta' Oriġini Protetta. L-isem tal-post għandu jidher fl-istess kamp viżiv bħall-isem tad-Denominazzjoni ta' Oriġini Protetta. " Id-Dokument Uniku dwar ir-rekwiżiti addizzjonali ġie emendat b'riżultat ta' dan. Id-data tal-għeluq tad-dikjarazzjoni ta' talba mxiet mill-15 ta' Diċembru għall-31 ta' Diċembru. Saru wkoll emendi editorjali fil-Kapitlu II(I)(2) u l-Kapitlu II(II)(2). Id-Dokument Uniku mhuwiex affettwat minn din il-bidla. Il-Kapitlu 3 ġie rivedut għall-konsistenza fil-kliem tal-punti ewlenin li għandhom jiġu kkontrollati fl-Ispeċifikazzjoni tal-Prodott għaż-żona tar-reġjun ta' Nantes. Id-Dokument Uniku mhuwiex affettwat minn din il-bidla. DOP - Denominazzjoni ta' Oriġini Protetta L-inbejjed huma bojod, xotti u mingħajr gass. L-inbejjed għandhom: qawwa alkoħolika proprja minima skont il-volum ta' 9 %; kontenut massimu ta' zokkor fermentabbli (glukożju u fruttożju) ta' 4 grammi għal kull litru; aċidità volatili massima ta' 10 milliekwivalenti għal kull litru; qawwa alkoħolika totali massima skont il-volum, wara l-arrikkiment, ta' 11 %. Il-livell ta' aċidità totali u ta' diossidu tal-kubrit tal-inbejjed, u l-qawwa alkoħolika miksuba totali, huma konformi mal-limiti stabbiliti mir-regolamenti Komunitarji. L-inbejjed huma bojod, xotti u mingħajr gass. Għandhom kulur isfar ċar ħafna, xi kultant b'riflessjonijiet ħodor qabel jimmaturaw. Il-bilanċ fit-togħma huwa aċiduż, fil-biċċa l-kbira ddominat mill-freskezza u mill-ħeffa. Jiżviluppaw aromi sottili predominanti ta' frott jew fjuri, spiss akkumpanjati minn riħa ta' jodju. Id-densità minima tat-tħawwil tad-dwieli hija ta' 5 000 pjanta għal kull ettaru. Id-distanza bejn ir-ringieli m'għandhiex tkun aktar minn 2,2 metri, u d-distanza bejn il-pjanti fl-istess ringiela għandha tkun bejn 0,9 metri u 1,1 metri. Il-vinji jinżabru b'massimu ta' 14-il rimja għal kull pjanta: jew żabra qasira (bil-metodu "cordon de Royat", f'forma ta' sġajriet, f'forma ta' mrewħa); jew żabra tat-tip "Guyot" sempliċi. Iż-żabra ssir qabel il-ftuħ taż-żahar jew qabel l-istadju 5 tal-iskala ta' Eichhorn u Lorentz. Fl-istadju tan-"nouaison" (meta jifforma l-frott), in-numru ta' fergħat li jagħtu l-frott fis-sena għal kull pjanta għandu jkun ta' 12 jew inqas. Kull trattament termiku tal-ħsad tal-għeneb li jinvolvi temperatura ta' inqas minn —5 °C huwa pprojbit. Wara l-arrikkiment, l-inbejjed ma għandhomx jaqbżu l-qawwa alkoħolika totali skont il-volum ta' 11 %. Minbarra d-dispożizzjonijiet imsemmija hawn fuq, l-inbejjed għandhom ikunu konformi mal-obbligi li jinsabu fir-regolamenti Komunitarji u fil-Kodiċi rurali u tas-sajd marittimu, f'dak li għandu x'jaqsam mal-prattiki enoloġiċi. 75 ettolitru għal kull ettaru. L-istadji kollha tal-produzzjoni jridu jsiru fiż-żona ġeografika approvata mill-Institut national de l'origine et de la qualité fil-laqgħa tal-kumitat nazzjonali kompetenti tal-20 ta' Ġunju 2018. Il-perimetru ta' din iż-żona, fid-data tal-approvazzjoni tal-Ispeċifikazzjoni tal-Prodott attwali mill-kumitat nazzjonali kompetenti, ikopri t-territorju tal-komuni li ġejjin, abbażi tal-kodiċi ġeografiku uffiċjali tas-sena 2018: Id-département ta' Maine-et-Loire: Mauges-sur-Loire (biss għat-territorju tal-komuni iddelegat ta' La Chapelle-Saint-Florent), Montrevault-sur-Èvre (biss għat-territorju tal-komun iddelegat ta' La Chausaire), Orée d'Anjou, Sèvremoine (biss għat-territorju tal-komuni ddelegati ta' Saint-Crespin-sur-Moine u Tillières). Iż-żona ġeografika hija kkaratterizzata minn mogħdijiet tal-ilma li jiffurmaw netwerk sfiq fin-Nofsinhar u fil-Lvant tal-belt ta' Nantes. L-alternanza tal-għoljiet fejn jitkabbru d-dwieli u l-widien iddedikati għat-trobbija tal-annimali tikkaratterizza r-reġjun ta' Nantes, li jestendi mill-għoljiet tal-Mauges fl-Ilvant sal-kosta tal-Oċean Atlantiku fil-Punent, u mix-xtut tal-Loire fit-Tramuntana sal-pjanura ta' Vendée fin-Nofsinhar. Il-vinji preferibbilment jitħawlu fuq l-għoljiet u d-djul li jinsabu madwar il-Lag ta' Grandlieu u t-tributarji tiegħu, kif ukoll fuq l-għoljiet tal-bur ta' Goulaine u tal-Wied tal-Loire. Din iż-żona ġeografika hija estensjoni l-aktar fil-Punent tal-vinji kbar tal-Wied tal-Loire, u tkopri 69 komuni fid-départements ta' Loire-Atlantique, Maine-et-Loire u Vendée. Iż-żona ġeografika hija bbażata fuq sies ġeoloġiku antik u kumpless, fejn jitħalltu formazzjonijiet plutoniċi (granit, gabbro) u blat metamorfiku (gness, majka, amfibolit, ekloġit), li xi drabi jkunu mgħottija b'sedimenti ramlin jew biż-żrar ta' età terzjarja. Dan il-blat varjat, meta jittiekel, ħafna drabi jkun l-oriġini ta' ħamrija aċiduża, rikka f'elementi raffi (ramel, ċagħaq, żrar), b'saħħitha u vventilata, skulata sew b'mod naturali , mhux fertili ħafna u mgħammra b'riżerva tal-ilma moderata. B'riflessjoni tal-użu, ir-roqgħa għall-ħsad tal-għeneb tiddemarka b'mod strett l-għoljiet l-aktar weqfin b'ħamrija ramlija u baxxa. Il-klima tar-reġjun ta' Nantes hija marbuta ma' influwenzi oċeaniċi, li l-penetrazzjoni tagħhom hi ffaċilitata ħafna mill-estwarju tal-Loire. Hija kkaratterizzata minn varjazzjoni baxxa fit-temperatura matul is-sena. Ix-xtiewi huma partikolarment moderati, u dan iwassal għal tisħin bikri tal-ħamrija fir-rebbiegħa. It-temperaturi tas-sajf jibqgħu friski bis-saħħa ta' żiffiet tal-baħar, u dan inaqqas il-frekwenza u l-intensità tal-mewġiet ta' sħana. Ix-xita tinżel relattivament sew matul is-sena kollha, iżda b'nuqqas immarkat ta' xita fis-sajf. In-numru ta' sigħat ta' xemx huwa għoli għal din il-latitudni. B'wirt ta' tradizzjoni ta' produzzjoni tal-inbid antika ħafna, il-vinja ta' Nantes kienet waħda mill-akbar fi Franza fil-Medju Evu. Kienet immirata lejn attivitajiet ta' distillazzjoni mis-seklu 16 'il quddiem, taħt l-impuls tal-kummerċ Olandiż. Il-varjetà Charentais folle blanche B, li hija magħrufa għall-finezza tal-ispirti miksuba minnha, imbagħad infirxet u ħadet post il-varjetajiet ta' dwieli nattivi. Fil-kundizzjonijiet naturali tar-reġjun ta' Nantes, din il-varjetà wriet il-kapaċità tagħha għall-produzzjoni ta' nbejjed bojod. L-isem "Gros Plant" deher għall-ewwel darba bil-miktub fl-1732, biex jiddeskrivi dawn l-inbejjed li kienu ta' suċċess kbir fil-Punent ta' Franza. F'nofs is-seklu 19, meta l-attivitajiet ta' distillazzjoni fir-reġjun ta' Nantes naqsu, il-vinja "Gros Plant" xorta kienet għadha tkopri 20 000 ettaru. Wara l-kriżi fillossera, il-varjetajiet Montils B u Colombard B, varjetajiet oħra li joriġinaw f'Charente, tħawlu, fi proporzjonijiet iżgħar, flimkien mal-varjetà Folle blanche B. Biex tiġi kkontrollata s-saħħa tal-pjanti li huma fertili b'mod naturali, il-produtturi adottaw regoli stretti: densità tat-tħawwil minn medja sa għolja, daqs qasir tad-dwieli, limitazzjoni stretta tan-numru ta' fergħat li jipproduċu l-frott. Huma għażlu l-irqajja' maħsuba għal din il-produzzjoni minħabba l-adegwatezza tagħhom għal ħsad bikri, ir-riżerva ta' ilma baxx u l-fertilità tagħhom. Bit-tnaqqis fir-rendimenti, il-kwalità tal-inbid baqgħet titjieb. Bis-saħħa tal-miżuri ta' promozzjoni mwettqa mill-Fraternità Bakkika ta' Bretvins, stabbilita fl-1948, u bl-isforzi tal-ewwel Syndicat de défense, iffurmat fl-1951, il-"Gros Plant du Pays nantais" ġie rikonoxxut bħala denominazzjoni ta' oriġini ta' nbid demarkata ta' kwalità għolja b'sentenza tas-26 ta' Frar 1954. L-inbejjed imbagħad kisbu fama fuq livell nazzjonali. Bl-għan li jipproduċu nbejjed aktar rikki u kumplessi, l-operaturi adottaw itinerarju tekniku partikolari ta' vinifikazzjoni, il-"méthode nantaise" (metodu ta' Nantes), li jikkonsisti fiż-żamma tal-inbejjed fuq il-karfa tal-inbid fina tagħhom għal mill-anqas xitwa waħda mingħajr ebda tiswib tal-inbid minn ġo flixkun għal ieħor. Dan huwa għarfien espert li ġej mit-tendenza li kellhom il-produtturi li jżommu bittija tal-aħjar inbid tagħhom fuq il-karfa tiegħu, biex jiċċelebraw avvenimenti tal-familja fir-rebbiegħa ta' wara. Dan il-metodu ta' maturazzjoni jwassal għat-togħma matura u magħquda fl-inbejjed, b'arrikkiment, b'mod partikolari bil-mannoproteini u b'komposti oħra li ġejjin mill-awtolożi tal-qoxra ċellulari tal-ħmira. Barra minn hekk, dan il-metodu, li huwa bbażat fuq in-nuqqas ta' mmaniġġjar tal-inbejjed u ż-żamma tagħhom f'atmosfera mgħobbija bil-gass tal-karbonju, li jillimita ferm il-fenomeni tal-ossidazzjoni u r-rilaxx tal-komposti volatili, jippermetti l-preżervazzjoni, sar-rebbiegħa u lil hinn, tal-aromi ffurmati waqt il-fermentazzjoni alkoħolika. Ir-regolament speċifiku għar-referenza tradizzjonali "sur lie" ġie definit fl-1977 u huwa rifless, sa mill-1994, permezz tal-ibbottiljar tal-inbejjed fl-istess kantini ta' vinifikazzjoni, sabiex jiġi limitat kemm it-tiswib tal-inbid minn ġo flixkun għal ieħor kif ukoll it-tferrigħ tal-inbejjed. Fl-2009, il-vinja tad-Denominazzjoni ta' Oriġini Protetta kienet tkopri kważi 1 500 ettaru, imħaddma minn 600 produttur, għal produzzjoni annwali ta' madwar 100 000 ettolitru, b'aktar minn terz minnhom immarkati "sur lie". L-inbejjed tad-Denominazzjoni ta' Oriġini Protetta "Gros Plant du Pays nantais" huma bojod u mingħajr gass. Għandhom kulur isfar ċar ħafna, xi kultant b'riflessjonijiet ħodor qabel jimmaturaw. Il-bilanċ fit-togħma huwa aċiduż, fil-biċċa l-kbira ddominat mill-freskezza u mill-ħeffa. Jiżviluppaw aromi sottili predominanti ta' frott jew fjuri, spiss akkumpanjati minn riħa ta' jodju. L-inbejjed li jibbenefikaw mir-referenza "sur lie" għandhom b'mod ġenerali bilanċ fil-ħalq orjentat l-aktar lejn togħma matura, u riħa aktar kumplessa, u jista' jkollhom xi ftit bżieżaq minħabba l-gass tal-karbonju residwu li jifforma waqt il-fermentazzjoni alkoħolika. Biex jiġu ppreżervati l-freskezza, ir-rikkezza aromatika tagħhom u l-gass tal-karbonju endoġenu, l-inbejjed jiġu protetti mill-ossidazzjoni waqt il-maturazzjoni. Minħabba li l-kontenut ta' gass tal-karbonju tagħhom huwa għoli wisq għal ippakkjar f'kontenituri flessibbli, l-inbejjed jiġu ppakkjati fi fliexken u jeħtieġu attenzjoni partikolari għall-ippakkjar. Il-pożizzjoni ġeografika u l-istorja ta' Nantes huma s-sors tat-tħawwil ta' varjetajiet ta' dwieli li jiffurmaw l-oriġinalità tal-inbejjed koperti mid-Denominazzjoni ta' Oriġini Protetta fir-reġjun ta' Nantes. Din il-belt portwarja kbira, li tinsab fil-punt fejn jingħaqdu l-Loire u l-Oċean Atlantiku, żviluppat kmieni ħafna kummerċ attiv fl-inbid mibgħut lejn iċ-ċentri urbani fit-Tramuntana tal-Ewropa. Dan iċ-ċentru kummerċjali tal-akbar importanza ġibed lejh ħafna negozjanti, inkluż kontinġent kbir Olandiż, li ta kontribut deċiżiv għall-espansjoni tal-varjetà Folle blanche B fiż-żona ġeografika, qabel it-tħawwil taż-żewġ varjetajiet l-oħra ta' dwieli, il-Montils B u l-Colombard B, li l-imġiba agronomika tagħhom hija simili ħafna. Fir-reġjun ta' Nantes, il-kundizzjonijiet tal-ħamrija u tal-klima għamluha possibbli li jiġu żviluppati, b'dawn il-varjetajiet, inbejjed bojod li huma bbilanċjati b'aromi sottili. Il-ħamrija aċiduża raffa taż-żona ġeografika, li żviluppat fuq granit, gness, majka jew depożiti ta' ramel u żrar, b'interazzjoni mal-klima moderata xitwija ta' Nantes, tiffavorixxi bidu bikri għaċ-ċiklu ta' tkabbir tad-dwieli u l-maturazzjoni tal-għeneb. Il-pożizzjoni settentrijonali tal-vinja tad-Denominazzjoni ta' Oriġini Protetta, u l-esponiment għall-influwenzi oċeaniċi, jiggarantixxu temperaturi friski fis-sajf, u b'hekk ikunu jistgħu jiġu ppreżervati l-prekursuri tal-aromi delikati preżenti fl-għeneb. Sabiex jadattaw il-varjetajiet użati għall-ambjent naturali tar-reġjun ta' Nantes, l-operaturi fiż-żona ġeografika kienu kapaċi jiddependu fuq għarfien stabbilit sew tal-produzzjoni tal-inbid, li ntiret minn tradizzjoni li ilha għaddejja mijiet ta' snin ta' kummerċ fi nbejjed fini. L-għażliet tekniċi li saru, kemm fl-għażla tal-irqajja' qabel it-tħawwil u kemm fil-kontroll tas-saħħa tad-dwieli, jagħmluha possibbli li jsir l-aħjar użu possibbli tal-ħamrija li ma tantx hi fertili, kif ukoll l-ammont ġeneruż ta' xemx fiż-żona ġeografika, sabiex jinkiseb ħsad matur u tajjeb għas-saħħa. Il-metodu ta' Nantes tal-maturazzjoni tal-inbejjed fuq il-karfa fina tal-inbid tagħhom, mingħajr ebda tiswib tal-inbid minn ġo flixkun għal ieħor, jippermetti lill-molekuli tar-riħa li jiffurmaw matul il-fermentazzjoni joħorġu fl-inbejjed. Il-klima xitwija moderata tippromwovi l-iskambju bil-karfa, bir-riżultat li l-inbejjed iżidu fir-rikkezza. Din il-maturazzjoni tagħti lill-inbejjed bir-referenza "sur lie" t-togħma aktar matura tagħhom, l-aromi tal-frott jew tal-fjuri fini u sottili, kif ukoll ftit gass ikkawżat mid-diossidu tal-karbonju residwu ffurmat fi tmiem il-fermentazzjoni. Sabiex jinżamm il-benefiċċju ta' din il-maturazzjoni u tiġi evitata kull ossidazzjoni, l-operaturi kisbu għarfien espert partikolari waqt l-ippakkjar tal-inbejjed, billi jwettqu l-ibbottiljar direttament fil-fabbriki tal-vinifikazzjoni. Din il-prattika tradizzjonali, li tnaqqas l-immaniġġjar tal-prodotti, hija perfettament adattata għall-preżervazzjoni tal-komposti delikati tar-riħa tal-inbejjed. Bħala nbid mil-Loire "l-iktar qrib l-oċean", billi ż-żona ġeografika testendi saħansitra sal-Bajja ta' Bourgneuf, il-"Gros Plant du Pays nantais" jagħti sensazzjoni ta' aċidu fil-ħalq, li normalment tesprimi aromi ta' jodju li jmorru perfettament ma' frott tal-baħar bil-qoxra u gajdri. Il-produtturi ma waqfux milli jaffermaw din l-assoċjazzjoni ta' identità bejn l-inbejjed u l-kċina lokali, li, mill-1954 'il quddiem, kisbet rikonoxximent bħala denominazzjoni ta' oriġini ta' nbid demarkata ta' kwalità ogħla. Anke llum, iż-żona kostali tal-vinja, bejn il-Bretanja u Vendée, hija ta' vantaġġ f'termini ta' kummerċ, peress li t-turiżmu tas-sajf huwa kontributur ewlieni għar-reputazzjoni tagħha u jsaħħaħ l-immaġni ta' nbid li hu kumpann ideali għal mal-frott il-baħar. Qafas ġuridiku: Leġiżlazzjoni nazzjonali Tip ta' rekwiżit addizzjonali: Deroga dwar il-produzzjoni fiż-żona ġeografika demarkata Deskrizzjoni tar-rekwiżit: Iż-żona fil-viċinanza immedjata, iddefinita permezz ta' deroga għall-vinifikazzjoni u l-preparazzjoni tal-inbid, il-vinifikazzjoni, il-preparazzjoni, il-maturazzjoni u l-ippakkjar tal-inbejjed suxxettibbli li jibbenefikaw mill-kliem "sur lie", hija kkostitwita mit-territorju tal-komuni li ġejjin, abbażi tal-kodiċi ġeografiku uffiċjali għall-2018: Qafas ġuridiku: Leġiżlazzjoni nazzjonali Tip ta' rekwiżit addizzjonali: Dispożizzjonijiet addizzjonali dwar it-tikkettar Deskrizzjoni tar-rekwiżit: L-isem tad-Denominazzjoni ta' Oriġini Protetta jista' jkun ikkompletat bir-referenza "sur lie" għall-inbejjed li jissodisfaw il-kundizzjonijiet ta' produzzjoni stabbiliti għal din ir-referenza fl-Ispeċifikazzjoni. L-isem tad-Denominazzjoni ta' Oriġini Protetta jista' jkun ikkompletat bl-isem ġeografiku "Val de Loire", skont ir-regoli stabbiliti għall-użu ta' dan l-isem fl-Ispeċifikazzjoni. Id-daqs tal-ittri tal-kliem "sur lie" u tal-isem ġeografiku "Val de Loire" għandu jkun tal-istess għoli, wisa' u ħxuna tal-ittri li jiffurmaw l-isem tad-Denominazzjoni ta' Oriġini Protetta, jew iżgħar. L-inbejjed li jibbenefikaw mir-referenza "sur lie" jiġu ppreżentati mal-indikazzjoni tas-sena. It-tikkettar tal-inbejjed tad-Denominazzjoni ta' Oriġini Protetta jista' jispeċifika l-isem ta' unità ġeografika iżgħar, bil-kundizzjoni li: tkun post irreġistrat; il-post ikun fuq id-dikjarazzjoni tal-ħsad. L-isem tal-post irreġistrat għandu jkun stampat b'ittri li d-daqs tagħhom ma jkunx akbar, kemm mill-għoli kif ukoll mill-wisa' u mill-ħxuna, minn nofs id-daqs tal-ittri li jiffurmaw l-isem tad-Denominazzjoni ta' Oriġini Protetta. Dan għandu jidher fl-istess post viżiv bħall-isem tad-Denominazzjoni ta' Oriġini Protetta. Qafas ġuridiku: Leġiżlazzjoni nazzjonali Tip ta' rekwiżit addizzjonali: L-ippakkjar fiż-żona ġeografika demarkata Deskrizzjoni tar-rekwiżit: Sabiex jiġu ppreżervati l-karatteristiċi li ġejjin mill-metodu ta' vinifikazzjoni u ta' maturazzjoni tagħhom, b'mod partikolari l-freskezza, il-kumplessità aromatika u l-ftit bżieżaq li ġejjin mil-livell ta' gass tal-karbonju endoġenu tagħhom, sabiex jiġi limitat it-tferrigħ, l-inbejjed li jistgħu jibbenefikaw mir-referenza "sur lie" jiġu ppakkjati fi fliexken fil-kantini ta' vinifikazzjoni bejn l-1 ta' Marzu u l-31 ta' Diċembru tas-sena ta' wara dik tal-ħsad. L-emenda tikkonċerna l-punt 2(a) tal-Ispeċifikazzjoni u l-punt 1.4 tad-Dokument Uniku. Xejriet ġodda fil-produzzjoni tal-inbid, li jirriżultaw mid-disponibbiltà ta' teknoloġija aktar sikura, flimkien mal-iżvilupp ta' gosti ġodda tal-konsumatur, jirrikjedu li l-kontenut ta' zokkor riduċenti tal-inbejjed bojod u rożè jiġi aġġustat minn 4 grammi għal 9 grammi għal kull litru. Bl-istess mod, fil-każ tal-inbejjed ħomor, esperjenza twila fil-produzzjoni tal-inbid uriet li l-inbejjed DO "Toro" għandhom kontenut totali ta' zokkor aktar baxx mingħajr ma dan ikollu impatt fuq il-kwalità għolja tagħhom. Għalhekk, il-limitu massimu ta' 6 grammi għal kull litru tnaqqas għal 4 grammi għal kull litru. Barra minn hekk, l-element tal-estratt niexef tneħħa peress li huwa żejjed. Din l-emenda, li timmodifika d-Dokument Uniku, titqies bħala standard minħabba li tinvolvi aġġustament tal-karatteristiċi fiżiċi u kimiċi. Dan ma jinvolvix emenda sostanzjali għall-prodott protett, li jżomm il-karatteristiċi u l-profil li jirriżultaw mill-interazzjoni bejn il-fatturi naturali u umani, deskritti fir-rabta. Għalhekk din l-emenda titqies li ma taqa' taħt l-ebda waħda mill-kategoriji previsti fl-Artikolu 14(1) tar-Regolament (UE) 2019/33. L-emenda tikkonċerna l-punt 3(b.1) tal-Ispeċifikazzjoni u l-punt 1.5.1 tad-Dokument Uniku. F'dawn l-aħħar snin, teknoloġiji ġodda fil-fabbriki tal-inbid, fir-refriġerazzjoni u fl-użu ta' filtri tal-vakwu għall-klassifikazzjoni tal-most, wasslu għal żieda fl-ammont ta' meraq miksub mill-għeneb, mingħajr ma kkawżaw pressjoni li jista' jkollha impatt negattiv fuq il-kwalità. Dan jipprovdi l-aħjar riżultat b'rendiment ogħla filwaqt li jinżamm il-livell ta' kwalità meħtieġ mill-Ispeċifikazzjoni. Għalhekk qed tiġi proposta żieda fir-rendiment tal-estrazzjoni, minn 70 għal 72 litru ta' nbid għal kull 100 kilogramma ta' għeneb. Din l-emenda, li timmodifika d-Dokument Uniku, titqies bħala standard peress li ma tinvolvix bidla sostanzjali fil-prodott protett, li jżomm il-karatteristiċi u l-profil deskritti fir-rabta, li huma konsegwenza tar-relazzjoni bejn il-fatturi naturali u umani. Għalhekk din l-emenda titqies li ma taqa' taħt l-ebda waħda mill-kategoriji previsti fl-Artikolu 14(1) tar-Regolament (UE) 2019/33. L-emenda tikkonċerna l-punt 5 tal-Ispeċifikazzjoni u l-punt 1.5.2 tad-Dokument Uniku. L-avvanzi fil-vitikultura moderna wasslu għal rendimenti ogħla ta' produzzjoni (kilogrammi/ettaru) mingħajr ma jagħmlu ħsara lill-kwalità tal-materja prima. Fil-każ speċifiku tal-varjetà Verdejo, ir-rendiment massimu msemmi s'issa fl-Ispeċifikazzjoni tad-DOP "Toro" kien ferm inqas mir-rendiment medju miksub fiż-żona. Dan kien qed jikkomprometti l-marġni nett tal-produtturi tal-inbid u, konsegwentement, il-profittabbiltà tal-vinji. Għalhekk qed tiġi proposta żieda ta' bejn 6 900 kilogramma/ettaru u 9 000 kilogramma/ettaru. Il-ħsad f'ettolitri għal kull ettaru ġie aġġornat ukoll bħala riżultat taż-żieda fir-rendiment tal-estrazzjoni (emenda preċedenti). Din l-emenda, li timmodifika d-Dokument Uniku, titqies bħala standard peress li ma tinvolvix bidla sostanzjali fil-prodott protett, li jżomm il-karatteristiċi u l-profil deskritti fir-rabta, li huma konsegwenza tar-relazzjoni bejn il-fatturi naturali u umani. Għalhekk, din l-emenda ma taqa' taħt l-ebda waħda mill-kategoriji previsti fl-Artikolu 14(1) tar-Regolament (UE) 2019/33. L-emenda tikkonċerna l-punt 8(b.2) tal-Ispeċifikazzjoni tal-prodott u l-punt 1.9 tad-Dokument Uniku. Il-punt 8(b.2) tal-Ispeċifikazzjoni nkiteb mill-ġdid biex jiġġustifika l-imballaġġ (ibbottiljar) li jsir fiż-żona demarkata ddefinita skont l-Artikolu 4(2) tar-Regolament il-ġdid (UE) 2019/33. Din titqies bħala emenda standard li taffettwa d-Dokument Uniku, peress li din il-prattika diġà kienet rekwiżit. Għalhekk, din l-emenda ma tintroduċi l-ebda restrizzjoni addizzjonali fuq il-kummerċjalizzazzjoni. Hija sempliċement bidla fil-kliem biex tiġi żgurata l-konformità mal-leġiżlazzjoni fis-seħħ. Għalhekk din l-emenda titqies li ma taqa' taħt l-ebda waħda mill-kategoriji previsti fl-Artikolu 14(1) tar-Regolament (UE) 2019/33. Din l-emenda tikkonċerna l-punt 9 tal-Ispeċifikazzjoni. Allinjament mad-dispożizzjonijiet tar-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 u r-Regolament ta' Implimentazzjoni tal-Kummissjoni (UE) 2019/34 tas-17 ta' Ottubru 2018, b'mod partikolari l-Artikolu 19 ta' dan tal-aħħar, li jistabbilixxi kif għandha titwettaq il-verifika annwali mill-awtorità kompetenti jew mill-korp ta' kontroll għall-fini li tiġi vverifikata l-konformità mal-Ispeċifikazzjoni tal-prodott. Din l-emenda hija parti minn aġġornament neċessarju li jeħtieġ li jsir fl-Ispeċifikazzjoni biex ikun żgurat li tikkonforma mal-kriterji stabbiliti fl-istandard UNE-EN-ISO 17065. Din titqies emenda standard li ma taffettwax id-Dokument Uniku peress li ma taqa' taħt l-ebda waħda mill-kategoriji previsti fl-Artikolu 14(1) tar-Regolament (UE) 2019/33. DOP – Denominazzjoni ta' Oriġini Protetta L-inbejjed bojod għandhom kulur isfar lewn it-tiben, palat tajjeb u huma bbilanċjati, b'aromi ta' frott. Meta l-inbejjed jiġu ffermentati fil-bettija, dawn il-karatteristiċi jitħalltu man-noti ta' xiwi u affumikazzjoni tal-injam. L-inbejjed rożè huma kulur il-frawli għal aħmar lewn il-lampun, b'aromi tal-frott tal-foresti. Jekk il-proporzjon ta' zokkor residwu fl-inbejjed ikun ta' 5 grammi/litru jew aktar, l-ammont massimu ta' diossidu tal-kubrit li jista' jkun fihom huwa ta' 250 milligramma/litru. Fi kwalunkwe każ, il-parametri fiżiċi u kimiċi stabbiliti f'din it-taqsima għandhom jikkonformaw mal-limiti stabbiliti fir-regoli tal-UE. L-inbejjed ħomor għandhom kulur aħmar skur lewn iċ-ċirasa, palat qawwi u huma bbilanċjati, b'aromi ta' frott aħmar u salvaġġ u struttura tajba. Meta jkunu maturi, jippreżentaw ukoll noti karatteristiċi tal-bettija. Karatteristika li tiddistingwi l-inbejjed ħomor "Toro" meta mqabbla ma' dawk ta' żoni oħra hija li huma aktar strutturati u tanniċi, b'riħa ta' frott misjur dominanti u inqas aċidużi. Fi kwalunkwe każ, il-parametri fiżiċi u kimiċi stabbiliti f'din it-taqsima għandhom jikkonformaw mal-limiti stabbiliti fir-regoli tal-UE. PRATTIKI ENOLOĠIĊI Prattiki enoloġiċi speċifiċi Qawwa alkoħolika minima probabbli tal-għeneb: 10,5 % tal-volum Rendiment massimu tal-estrazzjoni: 72 litru għal kull 100 kilogramma ta' għeneb. PRATTIKI ENOLOĠIĊI Restrizzjoni rilevanti fuq il-produzzjoni tal-inbejjed L-inbejjed bojod għandhom jiġu prodotti esklussivament minn varjetajiet bojod (Malvasía Castellana u Verdejo). L-inbejjed rożè għandhom jiġu prodotti minn varjetajiet ħomor u bojod awtorizzati (varjetajiet primarji u sekondarji). L-inbejjed ħomor għandhom jiġu prodotti mill-varjetajiet Tinta de Toro u Grenache u jkunu magħmula minn tal-inqas 75 % għeneb ta' Tinta de Toro. PRATTIKI ENOLOĠIĊI Metodu ta' kultivazzjoni Densità minima tat-tħawwil: 500 dielja/ettaru Id-dielja tista' tiġi mħarrġa bl-użu tal-metodi goblet jew espaurier. Pjantaġġuni mħallta li ma jippermettux ħsad separat għal kull varjetà mhumiex permessi. 9 000 kilogramma ta' għeneb għal kull ettaru 64,80 ettolitru għal kull ettaru 6 000 kilogramma ta' għeneb għal kull ettaru 43,20 ettolitru għal kull ettaru Iż-żona ġeografika tad-DOP "Toro" tinsab fl-aktar parti tal-Punent tar-reġjun ta' Castile u Leon, fix-Xlokk tal-provinċja ta' Zamora, u tinkludi parti miż-żoni naturali ta' Tierra del Vino, Valle del Guareña u Tierra de Toro. Għandha konfini mal-pjanuri ta' Tierra del Pan u Tierra de Campos, li jkopru 62 000 ettaru ta' art. Tinkludi l-muniċipalitajiet li ġejjin: Fil-Provinċja ta' Zamora: Fil-Provinċja ta' Valladolid: Il-kundizzjonijiet klimatiċi huma kesħin ħafna fix-xitwa b'ħafna sigħat ta' xemx u temperaturi estremi, li jillimitaw il-produttività tad-dwieli. It-tipi differenti ta' ħamrija huma trab ġulġlieni ramli (il-vitikulturi jħawlu kull varjetà skont it-tip ta' ħamrija), b'pH newtrali u ftit materja organika, li l-vitikulturi jżiduha f'forma ta' materjali li jtejbu l-ħamrija. Kemm il-kundizzjonijiet klimatiċi kif ukoll it-tipi ta' ħamrija jiddeterminaw l-aroma, l-istruttura u l-qawwa alkoħolika għolja tal-inbejjed. Barra minn hekk, il-kontenut għoli ta' ħadid fil-ħamrija, flimkien mal-użu tas-sistema ta' tħarriġ f'forma ta' sġajriet u l-età konsiderevoli tal-vinja, jikkontribwixxu għall-ammont impressjonanti ta' pigment f'dawn l-inbejjed. Fil-leġiżlazzjoni nazzjonali Tip ta' kundizzjoni ulterjuri: L-imballaġġ fiż-żona ġeografika demarkata Deskrizzjoni tal-kundizzjoni: Il-proċess tal-produzzjoni tal-inbid jinkludi l-ibbottiljar u l-maturazzjoni sussegwenti tal-inbejjed. Għalhekk, il-karatteristiċi organolettiċi u fiżikokimiċi deskritti f'din l-ispeċifikazzjoni jistgħu jiġu ggarantiti biss jekk l-operazzjonijiet kollha tal-immaniġġjar tal-inbid iseħħu fiż-żona ta' produzzjoni. L-ibbottiljar tal-inbejjed koperti mid-DOP "Toro" huwa wieħed mill-fatturi kritiċi għall-ksib tal-karatteristiċi stabbiliti fl-ispeċifikazzjoni. B'konsegwenza ta' dan, u bil-għan li tiġi żgurata l-kwalità u tiġi pprovduta garanzija fir-rigward tal-oriġini u tal-kontroll, l-ibbottiljar għandu jsir fil-fabbriki tal-inbid li jinsabu fl-impjanti tal-ibbottiljar irreġistrati fiż-żona ta' produzzjoni. Fil-leġiżlazzjoni nazzjonali Tip ta' kundizzjoni ulterjuri: Dispożizzjonijiet addizzjonali dwar it-tikkettar Deskrizzjoni tal-kundizzjoni: It-terminu tradizzjonali "DENOMINAZZJONI TA' ORIĠINI" jista' jintuża fuq it-tikketta minflok "DENOMINAZZJONI TA' ORIĠINI PROTETTA". L-inbejjed jistgħu jinkludu r-referenzi "ROBLE" [BALLUT] u "FERMENTADO EN BARRICA" [IFFERMENTAT FIL-BETTIJA] fuq it-tikketta tagħhom. L-inbejjed ħomor jistgħu jużaw it-termini tradizzjonali "CRIANZA", "RESERVA" u "GRAN RESERVA" sakemm jissodisfaw il-kundizzjonijiet stipulati fil-leġiżlazzjoni fis-seħħ.